CELEX: 31987R3862
Language: el
Date: 1987-12-22 00:00:00
Title: Κανονισμός (ΕΟΚ) αριθ. 3862/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 του Συμβουλίου για τον καθορισμό αποζημιώσεως για την οριστική εγκατάλειψη της γαλακτοκομικής παραγωγής

Avis juridique important

|

31987R3862

Κανονισμός (ΕΟΚ) αριθ. 3862/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 του Συμβουλίου για τον καθορισμό αποζημιώσεως για την οριστική εγκατάλειψη της γαλακτοκομικής παραγωγής  

Επίσημη Εφημερίδα αριθ. L 363 της 23/12/1987 σ. 0033 - 0033

***** ΚΑΝΟΝΙΣΜΟΣ (ΕΟΚ) αριθ. 3862/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  για τροποποίηση του κανονισμού (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 του Συμβουλίου για τον καθορισμό αποζημιώσεως για την οριστική εγκατάλειψη της γαλακτοκομικής παραγωγής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1336/86 του Συμβουλίου της 6ης Μαΐου 1986 για τον καθορισμό αποζημιώσεως για την οριστική εγκατάλειψη της γαλακτοκομικής παραγωγής (1), όπως τροποποιήθηκε από τον κανονισμό (ΕΟΚ) αριθ. 776/87 (2), και ιδίως το άρθρο 5,  Εκτιμώντας:  ότι ο κανονισμός (ΕΟΚ) αριθ. 2321/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3602/87 (4), καθορίζει τις λεπτομέρειες εφαρμογής για τη χορήγηση αποζημιώσεως για την οριστική εγκατάλειψη της γαλακτοκομικής παραγωγής, και ιδίως την προθεσμία εντός της οποίας θα πρέπει να πραγματοποιηθεί η πρώτη πληρωμή της αποζημιώσεως για καθεμία από τις δύο περιόδους εφαρμογής του προγράμματος μειώσεως· ότι οι διοικητικές δυσχέρειες που οφείλονται στο καθεστώς της συμπληρωματικής εισφοράς επιβαρύνθηκαν κατά πολύ κατά τη διάρκεια της τετάρτης περιόδου εφαρμογής· ότι, με τον τρόπο αυτό, η πραγματοποίηση του προγράμματος της μειώσεως των ποσοτήτων έθεσε σοβαρές δυσχέρειες εφαρμογής στα κράτη μέλη· ότι θα πρέπει, κατά συνέπεια, να ληφθούν υπόψη οι δυσκολίες αυτές και να παραταθεί η προαναφερθείσα προθεσμία για το πρώτο έτος εφαρμογής που αναφέρεται στο άρθρο 1 παράγραφος 1 τρίτο εδάφιο πρώτη περίπτωση του κανονισμού (ΕΟΚ) αριθ. 1336/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 1 δεύτερο εδάφιο του κανονισμού (ΕΟΚ) αριθ. 2321/86, η πρώτη φράση αντικαθίσταται από το ακόλουθο κείμενο:  «Η πρώτη πληρωμή της αποζημιώσεως πραγματοποιείται μεταξύ της 1ης Απριλίου και της 31ης Δεκεμβρίου 1987 για το πρώτο έτος εφαρμογής και μεταξύ της 1ης Απριλίου και της 30ής Ιουνίου 1988 για το δεύτερο έτος εφαρμογής.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 119 της 8. 5. 1986, σ. 21.  (2) ΕΕ αριθ. L 78 της 20. 3. 1987, σ. 8.  (3) ΕΕ αριθ. L 202 της 25. 7. 1986, σ. 13.  (4) ΕΕ αριθ. L 339 της 1. 12. 1987, σ. 59.